
CONSILIUL DE ADMINISTRAȚIE

HOTĂRÂRE nr. 
din august 2026
mun. Chișinău
cu privire la avizarea contractului cadru de participare la piața pentru ziua următoare (PZU) și piața intrazilnică (PI) și a procedurilor operaționale ale operatorului pieței de energie electrică „Operatorul Pieței de Energie M” S.R.L. 
În temeiul prevederilor punctelor 20 și 796 din Regulile pieței energiei electrice aprobate prin Hotărârea Consiliului de administrație al ANRE nr. 283/2020, în rezultatul examinării solicitării nr. 243 din 15.07.2026 depusă de „Operatorul Pieței de Energie M” S.R.L., și a notei de fundamentare elaborată de Departamentul energie electrică și regenerabilă, Consiliul de administrație al Agenției Naționale pentru Reglementare în Energetică
HOTĂRĂŞTE:
1. Se avizează Contractul cadru de participare la Piața pentru Ziua Următoare (PZU) și Piața Intrazilnică (PI) (se anexează). 
2. Se avizează următoarele proceduri operaționale:
2.1. Procedura privind înregistrarea, suspendarea și revocarea/retragerea participanților la piețele organizate de energie electrică POCB, PZU și PI (se anexează);

2.2. Procedura operațională privind funcționarea pieței pentru ziua următoare (se anexează);
2.3. Procedura operațională privind funcționarea pieței intrazilnice (se anexează);

2.4. Procedura privind stabilirea și modificarea scalei de preț pentru Piața energiei electrice pentru Ziua Următoare și pentru Piața energiei electrice intrazilnică (se anexează); 
2.5. Procedura privind constituirea, verificarea și utilizarea garanțiilor financiare pentru participarea la Piața pentru Ziua Următoare și la Piața Intrazilnică (se anexează); 

2.6. Procedura privind încasările și plățile aferente tranzacțiilor cu energie electrică înregistrate pe Piața pentru Ziua Următoare și pe Piața Intrazilnică (se anexează); 
2.7. Procedura operațională privind supravegherea funcționării piețelor administrate de energie electrică (se anexează).
3. Prezenta Hotărâre se remite către operatorul pieței energiei electrice – „Operatorul Pieței de Energie M” S.R.L.
4. „Operatorul Pieței de Energie M” S.R.L. va publica pe pagina web oficială a acestuia prezenta Hotărâre, Contractul cadru și procedurile operaționale, avizate conform pct. 1 și 2.
5. Prezenta Hotărâre intră în vigoare la data aprobării și poate fi contestată la autoritatea emitentă, în termen de 30 de zile de la notificarea acesteia.
6. Prezenta Hotărâre se publică pe pagina web oficială a Agenției Naționale pentru Reglementare în Energetică.

